rejauldu/bengali-wikipedia huggingface dataset:
নোয়াখালী-১১ আসন ছিল বাংলাদেশের জাতীয় সংসদের নির্বাচনী এলাকার একটি। এটি নোয়াখালী জেলায় অবস্থিত জাতীয় সংসদের আসন ছিল।   সীমানা    ইতিহাস  নোয়াখালী-১১ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩এ. কে.এম. শাহজাহান কামালবাংলাদেশ আওয়ামী লীগ১৯৭৯মোহাম্মদ ইসমাইলবাংলাদেশ জাতীয়তাবাদী দলআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"   বিষয়শ্রেণী:নোয়াখালী জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৮৪-এ বিলুপ্ত
স্বর্ণ অশোক একটি বহুবর্ষী বৃক্ষ বিশেষ। এর উদ্ভিদতাত্ত্বিক নাম Saraca thaipingensis (সারাকা থাইপিংগেনসিস)। গাছটি ফ্যাবেসি পরিবারের সদস্য।শীতের দিনে স্বর্ণ অশোক- দৈনিক প্রথম আলো; লেখক- মৃত্যুঞ্জয় রায়; প্রকাশকাল- ২৮ ডিসেম্বর, ২০১৮ ইং The DNA of Singapore. Accessed 29 March 2018.   নামকরণ  ১৮৯৭ সালে নাথানিয়েল ক্যান্টলি এর নামকরণ করেন।Cantley, N. 1897. in Prain,   বিস্তৃতি ইন্দোনেশিয়ার জাভা, থাইল্যান্ড, মালয়েশিয়া ও মিয়ানমার প্রভৃতি দেশে স্বর্ণ অশোক সহজলভ্য। বাংলাদেশে এ গাছ খুব একটা দেখা যায় না। তবে ঢাকার গার্ডেনের সাইকি অংশে স্বর্ণ অশোক, রাজ অশোক ও কাউলি অশোক নামে তিন ধরনের অশোক গাছ রয়েছে।  বর্ণনা এই গাছ ৭ থেকে ২০ মিটার পর্যন্ত লম্বা হয়। গাছের কাণ্ডের রং কালচে এবং প্রায় মসৃণ। পৌষ ও মাঘ মাসে ফুল ফোঁটে। রাতের বেলায় এ ফুল থেকে হালকা মিষ্টি গন্ধ ভেসে আসে। ফুল থেকে চ্যাপ্টা শিমের মতো ফল হয়। অন্যান্য অশোকের চেয়ে স্বর্ণ অশোকের পাতা কিছুটা বড়। পাতার রং সবুজ, তবে কচি পাতার রং তামাটে লাল।  বংশ বিস্তার বীজ থেকে চারা হয়। এছাড়া ডালে গুটি কলমের মাধ্যমেও চারা তৈরি করা যায়।  চিত্রশালা  আরও দেখুন   অশোক  রাজ অশোক  কাউলি অশোক  তথ্যসূত্র  বিষয়শ্রেণী:বৃক্ষ বিষয়শ্রেণী:ফুল বিষয়শ্রেণী:বাংলাদেশের উদ্ভিদ বিষয়শ্রেণী:ক্রান্তীয় এশিয়ার উদ্ভিদকুল
নওগাঁও () ভারতের মধ্য প্রদেশ রাজ্যের ছত্রপুর জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে নওগাঁও শহরের জনসংখ্যা হল ৩৩,০২৪ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৭২%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে নওগাঁও এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
১৯৯৮ সালের ১৬ জানুয়ারি গুয়েতেমালায় শিক্ষা সফরকালে পাঁচজন মার্কিন ছাত্রী গণধর্ষণের শিকার হন। এই ঘটনা মার্কিন ও গুয়েতেমালান সরকারের সর্বোচ্চ মহলের দৃষ্টি আকর্ষণ করে, এবং বিদেশ ভ্রমণকালে শিক্ষার্থীদের নিরাপত্তার পর্যাপ্ততা নিয়ে আশঙ্কার সৃষ্টি হয়। ঘটনাটিতে ভুক্তভোগী ছাত্রীরা সেন্ট মেরিজ কলেজ অফ মেরিল্যান্ডে অধ্যয়নরত ছিলেন।   পটভূমি   কলেজটি সেসময়ে গুয়েতেমালায় বার্ষিক সফরের আয়োজন করত। ১৭ দিনব্যাপী ওই সফরগুলো শীতকালে পরিচালিত হত এবং এর খরচ কলেজ কর্তৃপক্ষ বহন করত। কলেজটি এর পূর্বে এরকম দুইটি সফরের আয়োজন করেছিল, কিন্তু সেগুলোর কোনোটিতেই কোনো রকম সমস্যা হয় নি। তবে ওই অঞ্চলে নারীদের প্রতি সহিংসতা বৃদ্ধি পাচ্ছিল। ১৯৯৭ সালের জুলাইয়ে সেখানে একটি বাস হাইজ্যাক হয়। বাসের প্রতিটি যাত্রী লুটপাটের শিকার হন এবং দুইজন মার্কিন নারীসহ পাঁচজন নারীকে ধর্ষণ করা হয়। ১৯৯৭ সালের জুলাই ও আগস্টে অন্যান্য ঘটনায় গুয়েতেমালায় আরো চারজন মার্কিন নারী ধর্ষিত হন।   ঘটনার বিবরণ   গুয়েতেমালায় শিক্ষা সফর শেষে সেন্ট মেরিজ কলেজের শিক্ষার্থীদের একটি দল গুয়েতেমালা সিটিতে ফিরছিল। দলটিতে মোট ১৬ জন ছিলেন যাদের মধ্যে ১৩ জন ছিলেন শিক্ষার্থী (১২ জন ছাত্রী এবং ১ জন ছাত্র) আর ৩ জন শিক্ষক। ১৯৯৮ সালের ১৬ জানুয়ারি দুপুর ৩:৩০ মিনিটে তাদের বাসটিকে কমপক্ষে চারজন বন্দুকধারী জোরপূর্বক থামায়। বাসটিকে পার্শ্ববর্তী একটি ইক্ষুক্ষেতে নিয়ে যাওয়া হয়, যেখানে সেটিকে রাস্তা থেকে দেখা যেত না। বাসের প্রতিটি যাত্রী লুটপাটের শিকার হন, কিন্তু তাদের কাছে আরো বেশি টাকাপয়সা ছিল না বলে বন্দুকধারীরা হতাশ হয়। এরপর তারা ধর্ষণ করার জন্য পাঁচজন মেয়েকে বেছে নেয়। এদের মধ্যে একজন মেয়েকে বাসের মধ্যে তার সহপাঠীদের সামনে ধর্ষণ করা হয়, আর বাকি চার মেয়েকে মাঠের মধ্যে ধর্ষণ করা হয়। প্রতিটি মেয়েকেই বারবার গণধর্ষণ করা হয়। ধর্ষিতাদের বয়স ছিল ১৯ থেকে ২০ বছরের মধ্যে। ধর্ষণের শিকার ছাত্রীরা দলের অন্যান্যদের সঙ্গে ১৯৯৮ সালের ১৭ জানুয়ারি যুক্তরাষ্ট্রে প্রত্যাবর্তন করেন।   বিচার   ধর্ষিতাদের মধ্যে দুইজন ১৯৯৯ সালের জানুয়ারিতে আক্রমণকারীদের বিরুদ্ধে সাক্ষ্য দেয়ার জন্য গুয়েতেমালায় আসেন। দোষী ব্যক্তিদের মধ্যে ছিল ৩৭ বছর বয়সী শ্রমিক কসবি উরিয়াস, ২৫ বছর বয়সী গাড়িচালক রনি পোলাঙ্কো এবং ২৫ বছর বয়সী একজন হকার। তিনজনকেই ধর্ষণের জন্য ১৮ বছর এবং ডাকাতির জন্য ১০ বছর করে মোট ২৮ বছরের কারাদণ্ডে দণ্ডিত করা হয়।   আরও দেখুন    তথ্যসূত্র   বিষয়শ্রেণী:নারীর প্রতি সহিংসতার ঘটনা বিষয়শ্রেণী:পর্যটকদের উপর আক্রমণ
প্রথম পুরন্দর শেখর পঞ্চকোট রাজ্য শাসনকারী শেখর রাজবংশের সপ্তদশ রাজা ছিলেন।   সংক্ষিপ্ত পরিচিতি  প্রথম পুরন্দর শেখর পঞ্চকোট রাজ্য শাসনকারী শেখর রাজবংশের ষোড়শ রাজা যুধিষ্ঠির শেখরের পুত্র ছিলেন। তিনি ৫৬০ খ্রিস্টাব্দ হতে ৫৯১ খ্রিস্টাব্দ পর্য্যন্ত রাজ্য শাসন করেন। ভীম শেখর ও মহেন্দ্র শেখর নামক তাঁর দুই পুত্র ছিল।   তথ্যসূত্র      বিষয়শ্রেণী:শেখর রাজবংশ
ডেভিড টমাস ডিউডনি (; জন্ম: ২৩ অক্টোবর, ১৯৩৩) জ্যামাইকার কিংস্টনে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকার প্রতিনিধিত্ব করেছেন তিনি। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও নিচেরসারিতে ডানহাতে ব্যাটিং করতেন টম ডিউডনি।   খেলোয়াড়ী জীবন  ১৯৫৪-৫৫ মৌসুমে মাত্র দুইটি প্রথম-শ্রেণীর খেলায় অংশ নেন। এ সময়ে তিনটি উইকেট দখল করেন তিনি। এরপর ঐ মৌসুমের শেষদিকে অস্ট্রেলিয়ার বিপক্ষে খেলার জন্য মনোনীত হন। চতুর্থ ও পঞ্চম টেস্টে বোলিং উদ্বোধনে নামেন। তন্মধ্যে চতুর্থ টেস্টের প্রথম ইনিংসে ৪/১২৫ বোলিং পরিসংখ্যান দাঁড় করান। ফলশ্রুতিতে ১৯৫৫-৫৬ মৌসুমে নিউজিল্যান্ড সফরের জন্য মনোনীত হন টম ডিউডনি। ঐ সিরিজে তিন টেস্টে অংশ নিয়ে ৮ উইকেট দখল করেন তিনি। এরফলে নিজের নামের পার্শ্বে নতুন বলের অধিকারী উদীয়মান বোলারের তকমা লাগান।Wisden 1957, p. 829. অকল্যান্ডের চতুর্থ টেস্টের প্রথম ইনিংসে ১৯.৫ ওভার বোলিং করে ৫/২১ লাভ করেন।New Zealand v West Indies, Auckland 1955-56   ইংল্যান্ড গমন  প্রথম-শ্রেণীর ক্রিকেটে নিজস্ব সেরা বোলিং পরিসংখ্যান গড়েন ৭/৫৫। ১৯৫৬-৫৭ মৌসুমে নরফোকের ডিউক একাদশের বিপক্ষে এ কৃতিত্ব অর্জন করেন তিনি। দলটির অধিকাংশ সদস্যই তখন ইংল্যান্ডের টেস্ট দলে খেলতেন।Jamaica v Duke of Norfolk's XI 1956-57 এরফলে ১৯৫৭ সালে ইংল্যান্ড সফরের জন্য তাকে দলে অন্তর্ভুক্ত করা হয়েছিল। সফরের প্রথম-শ্রেণীর খেলাগুলোয় যথেষ্ট সফলতা পান তিনি। ২৭.০৫ গড়ে ৩৬ উইকেট পান। তন্মধ্যে গ্লুচেস্টারশায়ারের বিপক্ষে ৫/৬৯ লাভ করেছিলেন তিনি। হ্যাম্পশায়ারের বিপক্ষে করেন ৫/৩৮। এ বোলিং পরিসংখানের শেষদিকে হ্যাট্রিকও করেছিলেন তিনি। তাস্বত্ত্বেও, টেস্টগুলোয় রয় গিলক্রিস্ট ও ফ্রাঙ্ক ওরেলকে উদ্বোধনী বোলার হিসেবে অগ্রাধিকার দেয়া হয়েছিল। তন্মধ্যে, গুরুতর অসুস্থ ও এক উইকেট নেয়া গিলক্রিস্টের স্থলাভিষিক্ত হয়ে পঞ্চম টেস্টে খেলায় অংশগ্রহণের সুযোগ হয় তার।   অবসর  ১৯৫৭-৫৮ মৌসুমে সফরকারী পাকিস্তানের বিপক্ষে তিন টেস্ট খেলেন। ৪৬.৭১ গড়ে ৭ উইকেট পান টম ডিউডনি। ঐ টেস্টগুলো তার খেলোয়াড়ী জীবনের শেষ টেস্ট ও গত তিন বছরে প্রথম-শ্রেণীর ক্রিকেটে সর্বশেষ খেলায় অংশগ্রহণ।  ১৯৬০-৬১ মৌসুমে অস্ট্রেলিয়া সফরে যান ও ছয়টি প্রথম-শ্রেণীর খেলায় অংশ নিয়ে ৫ উইকেট দখল করেন তিনি। ১৯৬১ সালে হ্যাস্টিংসে একটি উৎসবমূখর খেলায় অংশ নেয়ার পর প্রথম-শ্রেণীর ক্রিকেটকে চিরতরে বিদায় জানান টম ডিউডনি।   বিতর্কিত ভূমিকা  সেপ্টেম্বর, ১৯৫৯ সালে ইংল্যান্ডে অবস্থানকালে গ্যারি সোবার্স চালকের অবস্থানে ছিলেন ও ঐ গাড়ীতে তিনিসহ নিহত দলীয় সঙ্গী কোলি স্মিথ ছিলেন।Dewdney reflects on Collie Smith's life  Retrieved 9 May 2013 গাড়ীটি ট্রাকের সাথে ধাক্কা খায়। ঐ মৌসুমে তারা সকলেই ইংরেজ লীগ ক্রিকেটে অংশগ্রহণ করছিলেন। আঘাতের কারণে ডিউডনি ও সোবার্সকে আরোগ্যলাভের জন্য কিছুকাল হাসপাতালে অবস্থান করতে হয়েছিল।   তথ্যসূত্র    বহিঃসংযোগ       বিষয়শ্রেণী:১৯৩৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:কিংস্টনের ক্রীড়াবিদ বিষয়শ্রেণী:জ্যামাইকান ক্রিকেটার বিষয়শ্রেণী:কমনওয়েলথ একাদশের ক্রিকেটার বিষয়শ্রেণী:জামাইকার ক্রিকেটার
ফ্রেডরিক বাজের (২১ এপ্রিল ১৮৩৭ - ২২ জানুয়ারি ১৯২২) হলেন একজন ডেনিশ লেখক, শিক্ষক এবং শান্তিবাদী রাজনীতিবিদ যিনি ১৯০৮ সালে ক্লাস পন্টুস আর্নল্ডসনের সাথে শান্তিতে নোবেল পুরস্কার পেয়েছিলেন।   জীবনী   বাজের ১৮৩৭ সালে একজন পাদ্রীর পুত্র হিসাবে ডেনসার্কের নেস্টভেদে জন্মগ্রহণ করেন। বাজের ডেনিশ সেনাবাহিনীতে একজন কর্মকর্তা হিসাবে কাজ করেন; ১৮৬৪ সালে প্রুশিয়া এবং অস্ট্রিয়ার বিরুদ্ধে যুদ্ধে তিনি অংশ নেন এবং সেখানে তিনি প্রথম লেফটেন্যান্ট পদে পদোন্নতি পান। ১৮৬৫ সালে তিনি সেনাবাহিনী থেকে অব্যাহতি পান এবং কোপেনহেগেন এসে শিক্ষক, অনুবাদক এবং লেখক হিসাবে কর্মজীবন শুরু করেন।   উদ্ধৃতি  "সর্বদা আমাদের মনে রাখতে হবে যে ক্ষমতার জন্য আইনকে প্রতিস্থাপিত করতে হবে, আইনের স্বার্থের জন্য যত্ন নেওয়া উচিত।"Fredrik Bajer Quotations   আরও দেখুন   শান্তিতে নোবেল বিজয়ীদের তালিকা।   তথ্যসূত্র    বহিঃসংযোগ   বিষয়শ্রেণী:১৮৩৭-এ জন্ম বিষয়শ্রেণী:১৯২২-এ মৃত্যু বিষয়শ্রেণী:ডেনিশ মানবতাবাদী বিষয়শ্রেণী:ডেনিশ লেখক বিষয়শ্রেণী:ডেনিশ রাজনীতিবিদ বিষয়শ্রেণী:ডেনিশ নোবেল বিজয়ী বিষয়শ্রেণী:নোবেল শান্তি পুরস্কার বিজয়ী বিষয়শ্রেণী:ডেনীয় নোবেল বিজয়ী
লক্ষ্মীপুর-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি লক্ষ্মীপুর জেলায় অবস্থিত জাতীয় সংসদের ২৭৬নং আসন।  সীমানা  লক্ষ্মীপুর-৩ আসনটি লক্ষ্মীপুর জেলার লক্ষ্মীপুর সদর উপজেলার বাঙ্গাখাঁ ইউনিয়ন, লাহারকান্দি ইউনিয়ন, ভবানীগঞ্জ ইউনিয়ন, তেওয়ারীগঞ্জ ইউনিয়ন, দত্তপাড়া ইউনিয়ন, লক্ষ্মীপুর পৌরসভা, উত্তর জয়পুর ইউনিয়ন, চন্দ্রগঞ্জ ইউনিয়ন, হাজিরপাড়া ইউনিয়ন, চর শাহী ইউনিয়ন, দিঘলী ইউনিয়ন, মান্দারী ইউনিয়ন, কুশাখালী ইউনিয়ন নিয়ে গঠিত।   নির্বাচিত সাংসদ  নির্বাচনসদস্যদল১৯৮৬মোহাম্মদ উল্লাহজাতীয় পার্টি১৯৮৮আবদুচ ছাত্তার মাস্টারসম্মিলিত বিরোধী দল১৯৯১খায়রুল এনামবাংলাদেশ জাতীয়তাবাদী দলফেব্রুয়ারি ১৯৯৬নুরুল আমীন ভূঞাবাংলাদেশ জাতীয়তাবাদী দলজুন ১৯৯৬খায়রুল এনামবাংলাদেশ জাতীয়তাবাদী দল ২০০১ শহীদ উদ্দিন চৌধুরী এ্যানী বাংলাদেশ জাতীয়তাবাদী দল ২০০৮ শহীদ উদ্দিন চৌধুরী এ্যানী বাংলাদেশ জাতীয়তাবাদী দল ২০১৪ এ. কে. এম. শাহজাহান কামাল বাংলাদেশ আওয়ামী লীগ ২০১৮ এ. কে. এম. শাহজাহান কামাল বাংলাদেশ আওয়ামী লীগউপ নির্বাচন ২০২৩গোলাম ফারুক পিংকু বাংলাদেশ আওয়ামী লীগ২০২৪গোলাম ফারুক পিংকুবাংলাদেশ আওয়ামী লীগ   নির্বাচনী ফলাফল ২০১৮  বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে এ. কে. এম. শাহজাহান কামাল বিনা প্রতিদ্বন্দ্বিতায় নির্বাচিত হন।  ২০০৮              ২০০১  জুন ১৯৯৬ খায়রুল এনাম  তথ্যসূত্র  বহিঃসংযোগ  প্রথম আলোতে লক্ষ্মীপুর-৩  বিষয়শ্রেণী:লক্ষ্মীপুর জেলার জাতীয় সংসদীয় আসন
ম্যারি মার্টল ব্রুক (১৮৭২- ৩০ শে জানুয়ারি, ১৯৪৮) ছিলেন একজন আমেরিকান অধ্যাপিকা যিনি মার্কিন যুক্তরাষ্ট্রের অ্যালাবামা অঙ্গরাজ্যে সমাজকর্মের পাঠ্যক্রম শুরু করার জন্য অ্যালাবামা উইমেন্স হল অফ ফেমে অন্তর্ভুক্ত হয়েছিলেন। তার এই উদ্যোগটি অ্যালাবামা তো বটেই, সমগ্র যুক্তরাষ্ট্রের জন্য প্রথম ছিল। তিনি অ্যালাবামা শিক্ষা বোর্ডের সাথে জড়িত ছিলেন, রেড ক্রসের হয়ে কাজ করেছিলেন এবং মন্টেভ্যালো বিশ্ববিদ্যালয়ে একটি শিক্ষাবৃত্তি প্রবর্তন করেছিলেন।   শৈশব, শিক্ষা ও কর্মজীবন  মার্টল ব্রুক ১৮৩২ সালে জর্জিয়ার ক্যান্টনে জন্মগ্রহণ করেছিলেন। ১৯০৮ সালে তিনি মন্টেভ্যালো বিশ্ববিদ্যালয়ের (তৎকালে এটি অ্যালাবামা গার্লস টেকনিক্যাল ইনস্টিটিউট  এবং পরে অ্যালাবামা কলেজ নামে পরিচিত ছিল) মনোবিজ্ঞান এবং শিক্ষা অনুষদের সভাপতি হিসাবে কাজ শুরু করেছিলেন। তিনি ১৯১২ সালে অ্যালাবামায় সমাজবিজ্ঞানের প্রথম কোর্সটি পড়িয়েছিলেন। ১৯১৯ সালে তিনি রেড ক্রসের হয়ে কাজ করার জন্য এক বছর বাইরে কাটিয়েছিলেন এবং পরে ১৯২০ সালে অনুষদের হয়ে কাজ করতে ফিরে এসেছিলেন। ১৯২৪ সালে তিনি শিকাগো বিশ্ববিদ্যালয় ও কেনটাকি সিমন্স কলেজের বিশেষজ্ঞদের নিয়ে সমাজবিজ্ঞান অনুষদ সংগঠিত করে সমাজকর্মে গ্রীষ্মকালীন প্রশিক্ষণ পাঠদান শুরু করেছিলেন।   মৃত্যু ও সম্মাননা  তিনি ১৯৩৬ সালে অ্যালাবামা কলেজ কর্তৃক ডক্টর অফ ল'স লাভ করেছিলেন। ১৯৭৯ সালে তাকে অ্যালাবামা উইমেনস হল অফ ফেমে অন্তর্ভুক্ত করা হয়েছিল।  মার্টল ব্রুক ১৯৮৮ সালের ৩০ শে জানুয়ারিতে মৃত্যবরণ করেছিলেন।  তথ্যসূত্র   বিষয়শ্রেণী:১৯৪৮-এ মৃত্যু বিষয়শ্রেণী:১৮৭২-এ জন্ম বিষয়শ্রেণী:নারী সমাজকর্মী বিষয়শ্রেণী:মার্কিন সমাজকর্মী
ড্রিম অফ দ্য রেড চেম্বার (হংলো মেং) বা দ্য স্টোরি অফ দ্য স্টোন (শিতু জি) ১৮ শতাব্দীর মাঝামাঝি সময়ে কাও জুয়েকিন দ্বারা রচিত একটি উপন্যাস। চীনা সাহিত্যের চারটি প্রধান ধ্রুপদী উপন্যাসের মধ্যে একটি, এটি তার মনস্তাত্ত্বিক বিস্তৃতি এবং ১৮ শতকের চীনের বিশ্বদৃষ্টি, নান্দনিকতা, জীবনধারা এবং সামাজিক সম্পর্কের পর্যবেক্ষণের জন্য বিখ্যাত।  তথ্যসূত্র
thumb|256px|মেনসা মন্ডল, খালি চোখে যেমনটা দেখা যায়।  মেনসা বা মেনসা মন্ডল (ইংরেজি: Mensa Constellation) দক্ষিণ আকাশের একটি তারামণ্ডল যা ১৮শ শতকে নামকরণ করা হয়। লাতিন ভাষায় এর অর্থ টেবিল। তারকামন্ডলটির আকৃতি অনেকটা খিলানের মধ্যখানে থাকা পাথরের মত এবং আকাশের প্রায় ৪ঘ. থেকে ৭.৫ঘ. বিষুবাংশ এবং ৭১ থেকে ৮৫.৫ ডিগ্রি বিষুবলম্ব পর্যন্ত এর বিস্তার। দক্ষিণ মেরুর তারকামন্ডল অষ্টাংশ মণ্ডল-এর পর এটিই সবচেয়ে দক্ষিণের তারকামন্ডল। এর ফলে, উত্তর গোলার্ধ থেকে এটি দেখা যায় না। পূর্বোক্ত তারকামন্ডলগুলো ছাড়াও, মেনসা মন্ডলের নিকটবর্তী তারকামন্ডলসমূহ হলো কৃকলাস মণ্ডল, সুবর্ণাশ্রম মণ্ডল, হ্রদ মণ্ডল এবং পতত্রীমীন মণ্ডল।   ইতিহাস  শুরুতে মেনসা মন্ডলের নামকরণ করা হয়েছিল মঁ মেনসা। এ তারকামন্ডলটির মানচিত্রকরণ ও নামকরণ করেছিলেন নিকোলাস লুই ডি লাকাইলে। তিনি দক্ষিণ আফ্রিকার কেপটাউন শহরের নিকটবর্তী টেবিল মাইন্টেন পর্বতের সম্মানে দক্ষিণ গোলার্ধের অনুজ্জ্বল নক্ষত্ররাজির মধ্যথেকে এ তারকামন্ডলটির মানটিত্রকরণ করেন। নামকরণের স্মৃতিচারণ করতে গিয়ে তিনি উল্লেখ করেছিলেন, দক্ষিণ দিক থেকে বয়ে যাওয়া ঝড়ো বাতাসে অনেক সময় কেপ মাউন্টেন ম্যাজেলানীয় মেঘে (যা কেপ ক্লাউড নামেও পরিচিত) ঢেকে যেত। তাই তিনি আকাশে মেঘের নিচে একটি 'টেবিল' তৈরি করেন। যদিও মেনসা মন্ডলের নক্ষত্ররাজির উল্লেখ কোন প্রাচীন পুরানে নেই, তবে এ তারকামন্ডলের নামকরণ যে পর্বতের নামে করা হয়েছে তার সঙ্গে জড়িয়ে আছে অজস্র পৌরাণিক কাহিনী। ডাচ এবং জার্মান ভাষায়  "Tafelberg" নামে পরিচিত টেবিল মাউন্টেন পর্বতের নিকটবর্তী দুটি পাহাড়ের নাম 'ডেভিলস পিক' এবং 'লায়নস হেড'। ঝড়ঝঞ্ঝার জন্য কুখ্যাত উত্তমাশা অন্তরীপ বা কেপ অফ গুড হোপ (ইংরেজি: Cape of Good Hope) নিয়ে প্রচলিত পৌরাণিক কাহিনীগুলোতে টেবিল মাউন্টেন এর উল্লেখ রয়েছে। অভিযাত্রী বারতুলুমেও দিয়াজ এর চোখে টেবিল মাউন্টেন ঝড়সৃষ্টির একটি পৌরাণিক নেহাই। এর বিপদ সম্পর্কিত একটি পৌরাণিক কাহিনী আছে আরব্য রজনীর নায়ক নাবিক সিন্দাবাদকে নিয়ে, যেখানে সিন্দাবাদ টেবিল মাউন্টেনকে বর্ণনা করেছেন একটি চুম্বক হিসেবে যা তার জাহাজকে সমুদ্রের তলেদেশে টানছিল।   দৃশ্যমান বৈশিষ্ট্যসমূহ  তারা লাকাইলে এই তারকামন্ডলে বেয়ারের সংজ্ঞায়ন অনুসারে আলফা (Alpha) থেকে লামবডা (Lambda) পর্যন্ত এগারটি নক্ষত্র চিহ্নিত করেছিলন (কাপ্পা/Kappa ব্যতীত)। পরবর্তীতে গৌল্ড এতে কাপ্পা (Kappa), মু (Mu), নু (Nu), জি (Xi) এবং পি মেনসা (Pi Mensae) যুক্ত করেন। এদের মত অনুজ্জ্বল নক্ষত্রের নামকরণ সাধারণত করা হয় না; তবে গৌল্ড মনে করেছিলেন দক্ষিণ মহাজাগতিক মেরু এত নিকটবর্তী হওয়াতে এদের নামকরণ করা দরকার ছিল। মেনসা মন্ডলে কোন উজ্জ্বল নক্ষত্র নেই; আলফা মেনসা এর উজ্জ্বলতম নক্ষত্র যার ঔজ্জ্বল্যের মাত্রা মাত্র ৫.০৯। ফলে মেনসা মন্ডলই পুরো আকাশের সবচেয়ে অনুজ্জ্বল তারকামন্ডল। আলফা মেনসা সূর্যের মত (class G7V) একটি নক্ষত্র যার দূরত্ব পৃথিবী থেকে প্রায় ৩৩ আলোকবর্ষ।  গভীর আকাশের বস্তুসমূহ   তথ্যসূত্র    আরও দেখুন   তারামণ্ডল  মেনসা মণ্ডলের তারাসমূহের তালিকা   বহিঃসংযোগ    The Deep Photographic Guide to the Constellations: Mensa  বিষয়শ্রেণী:মেনসা মণ্ডল বিষয়শ্রেণী:তারামণ্ডল
মাইক্রোসফট ভিজুয়াল সি++ (প্রায়ই সংক্ষেপে MSVC (এমএসভিসি)) হচ্ছে সি, সি++, ও সি++/সিএলআই প্রোগ্রামিং ভাষার জন্য মাইক্রোসফট থেকে একটি সমন্বিত উন্নয়ন পরিকল্পনা (আইডিই) পণ্য। এমএসভিসি হচ্ছে মালিকানা সফটওয়্যার; এটি মূলত একটি স্বতন্ত্র পণ্য ছিল, কিন্তু পরে ভিজুয়াল স্টুডিওর একটি অংশ হয়ে ওঠে এবং পরীক্ষামূলক এবং বিনামূল্য উভয়ই আকারসমূহে পাওয়া যায়। এটি সি++ কোড, উন্নয়নশীল এবং ডিবাগিং করার জন্য সরঞ্জামগুলি, বিশেষ করে, উইন্ডোজ এপিআই, ডাইরেক্টএক্স এবং .নেট ফ্রেমওয়ার্কের কোড লেখার জন্য।  অনেক অ্যাপ্লিকেশন সঠিকভাবে কাজ করার জন্য পুনর্বিন্যাসযোগ্য ভিজুয়াল সি++ প্যাকেজগুলির প্রয়োজন। এই প্যাকেজগুলি প্রায়ই অ্যাপ্লিকেশনসমূহে স্বাধীনভাবে ইনস্টল করা হয়, যা  শুধুমাত্র একবার এটি ইনস্টল করার সময় একাধিক অ্যাপ্লিকেশন প্যাকেজ ব্যবহার করার অনুমতি দেয়। এই ভিজুয়াল সি++ পুনর্বিন্যাসযোগ্য এবং রানটাইম প্যাকেজগুলি বেশিরভাগই আদর্শ লাইব্রেরিগুলির জন্য ইনস্টল করা হয় যা অনেক অ্যাপ্লিকেশন ব্যবহার করে।"Do I need these Microsoft Visual C++ redistributables?". Ask Leo!. Retrieved 2012-11-18.   তথ্যসূত্র    বহিঃসংযোগ   মাইক্রোসফটের ভিসুয়াল সি++ বিকাশকারী কেন্দ্র  নির্মাণ উইন৩২ অ্যাপ্লিকেশন ভিসুয়াল সি++ ২০০৫ এক্সপ্রেস ব্যবহার করে  ভিসুয়াল স্টুডিও সংস্করণে ভিসুয়াল সি++ সরঞ্জাম এবং টেমপ্লেট  ভিসুয়াল সি++ স্বতন্ত্র নির্মাণ সরঞ্জাম  মাইক্রোসফটের 'গোয়িং' চ্যানেল নাইন শো  মাইক্রোসফট সি/সি++ কম্পাইলার পুনঃপ্রতিষ্ঠা , সেপ্টেম্বর ২০১৫  বিষয়শ্রেণী:সি কম্পাইলার বিষয়শ্রেণী:সি++ কম্পাইলার বিষয়শ্রেণী:সমন্বিত উন্নয়ন পরিকল্পনা বিষয়শ্রেণী:মাইক্রোসফট উন্নয়ন সরঞ্জাম সি প্লাস প্লাস বিষয়শ্রেণী:১৯৯৩-এর সফটওয়্যার বিষয়শ্রেণী:ইনটিগ্রেটেড ডেভলপমেন্ট ইনভাইরনমেন্ট
থাম্ব|অ্যাথানাসিয়াস দ্য গ্রেট আলেকজান্দ্রিয়ার অ্যাথানাসিয়াস (সি.২৯৬ -২৯৮ -২ মে ৩৭৩), যাকে অ্যাথানাসিয়াস দ্য গ্রেট, অ্যাথানাসিয়াস দ্য কনফেসার বা প্রাথমিকভাবে কপ্টিক অর্থোডক্স চার্চে বলা হয়, অ্যাথানাসিয়াস দ্য অ্যাপোস্টলিক, ছিলেন আলেকজান্দ্রিয়ার ২০ তম বিশপ/খ্রিষ্টধর্মীয়পুরোহিত(অ্যাথানাসিয়াস আই)।তার অন্তর্বর্তী এপিস্কোপ্যাসি ৪৫ বছর বিস্তৃত ছিল (সি. ৮ জুন ৩২৮ -২ মে ৩৭৩), যার মধ্যে ১৭ টিরও বেশি পাঁচটি নির্বাসিতকে অন্তর্ভুক্ত করেছিল, যখন তাকে চারটি ভিন্ন রোমান সম্রাটের আদেশে প্রতিস্থাপিত করা হয়েছিল।অ্যাথানাসিয়াস ছিলেন একজন খ্রিস্টান ধর্মতত্ত্ববিদ, একজন চার্চ ফাদার, আরিয়ানবাদের বিরুদ্ধে ত্রিত্ববাদের প্রধান রক্ষক এবং চতুর্থ শতাব্দীর একজন বিখ্যাত কপটিক খ্রিস্টান ( মিশরীয় ) নেতা।  এরিয়াস এবং এরিয়ানিজমের সাথে দ্বন্দ্বের পাশাপাশি ধারাবাহিক রোমান সম্রাটরা অ্যাথানাসিয়াসের কর্মজীবনকে আকার দিয়েছে।৩২৫ সালে, ২৭ বছর বয়সে, অ্যাথানাসিয়াস নাইসিয়ার প্রথম কাউন্সিলের সময় আলেকজান্দ্রিয়ার বিশপ আলেকজান্ডারের একজন ডেকন এবং সহকারী হিসাবে আরিয়ানদের বিরুদ্ধে তার প্রধান ভূমিকা শুরু করেছিলেন।রোমান সম্রাট কনস্টানটাইন দ্য গ্রেট ৩২৫ সালের মে-আগস্ট মাসে কাউন্সিল ডেকেছিলেন যে আরিয়ান অবস্থানকে সম্বোধন করতে যে ঈশ্বরের পুত্র , নাজারেথের যিশু, পিতার থেকে একটি স্বতন্ত্র পদার্থ।Durant, Will. Caesar and Christ. New York: Simon and Schuster. 1972.সেই কাউন্সিলের তিন বছর পর, অ্যাথানাসিয়াস আলেকজান্দ্রিয়ার আর্চবিশপ হিসেবে তার পরামর্শদাতার স্থলাভিষিক্ত হন।আরিয়ানদের সাথে বিরোধ ছাড়াও (নিকোমিডিয়ার ইউসেবিয়াসের নেতৃত্বে শক্তিশালী এবং প্রভাবশালী আরিয়ান চার্চম্যান সহ), তিনি সম্রাট কনস্টানটাইন, দ্বিতীয় কনস্ট্যান্টিয়াস, জুলিয়ান দ্য অ্যাপোস্টেট এবং ভ্যালেনসের বিরুদ্ধে লড়াই করেছিলেন। তিনি অ্যাথানাসিয়াস কনট্রা মুন্ডুম (ল্যাটিন ভাষায় অ্যাথানাসিয়াস অ্যাগেইনস্ট দ্য ওয়ার্ল্ড) নামে পরিচিত ছিলেন।  তা সত্ত্বেও, তার মৃত্যুর কয়েক বছরের মধ্যে, নাজিয়ানজাসের গ্রেগরি তাকে "চার্চের স্তম্ভ" বলে অভিহিত করেন।তাঁর লেখাগুলি পশ্চিম এবং প্রাচ্যের পরবর্তী চার্চ ফাদারদের দ্বারা ভালভাবে সমাদৃত হয়েছিল, যারা শব্দ-হওয়া-মানুষের প্রতি তাদের ভক্তি, যাজক সংক্রান্ত উদ্বেগ এবং সন্ন্যাসবাদের প্রতি আগ্রহ লক্ষ্য করেছিলেন।অ্যাথানাসিয়াসকে ক্যাথলিক চার্চের চার্চের চারজন শ্রেষ্ঠ প্রাচ্যের ডাক্তারদের একজন হিসাবে বিবেচনা করা হয়।Chapman, John. "Doctors of the Church". The Catholic Encyclopedia Vol. 5. New York: Robert Appleton Company, 1909. 6 December 2015ইস্টার্ন অর্থোডক্স চার্চে অ্যাথানাসিয়াসই প্রথম ব্যক্তি যিনি নিউ টেস্টামেন্টের একই ২৭ টি বই চিহ্নিত করেছেন যা আজ ব্যবহার করা হচ্ছে।তিনি একজন খ্রিস্টান সাধু হিসেবে সম্মানিত, যার ভোজের দিনটি পশ্চিম খ্রিস্টধর্মে ২মে , কপ্টিক অর্থোডক্স চার্চে ১৫ মে এবং অন্যান্য পূর্ব অর্থোডক্স চার্চে ১৮ জানুয়ারি।ওরিয়েন্টাল এবং ইস্টার্ন অর্থোডক্স চার্চ, ক্যাথলিক চার্চ, লুথেরান গির্জা এবং অ্যাংলিকান কমিউনিয়ন দ্বারা তিনি সম্মানিত।   তথ্যসূত্র   বিষয়শ্রেণী:২৯০-এর দশকে জন্ম বিষয়শ্রেণী:৩৭৩-এ মৃত্যু বিষয়শ্রেণী:৪র্থ শতাব্দীর খ্রিস্টান সাধু বিষয়শ্রেণী:৪র্থ শতাব্দীর খ্রিস্টান ধর্মতত্ত্ববিদ বিষয়শ্রেণী:৪র্থ শতাব্দীর দার্শনিক বিষয়শ্রেণী:খ্রিস্টতত্ত্ব বিষয়শ্রেণী:চার্চ ফাদার বিষয়শ্রেণী:ডক্টর অব দ্যা চার্চ বিষয়শ্রেণী:রোমান মিশরের সাধু বিষয়শ্রেণী:মিশরীয় ধর্মতত্ত্ববিদ বিষয়শ্রেণী:রোমান ক্যাথলিক দার্শনিক বিষয়শ্রেণী:অ্যাঙ্গলিকান সাধু
২০১৬ ওয়েস্ট ইন্ডিজে ত্রি-দেশীয় সিরিজ একদিনের আন্তর্জাতিক ক্রিকেট টুর্নামেন্ট যা ২০১৬ সালের জুন ওয়েস্ট ইন্ডিজে অনুষ্ঠিত হয়। এটি ওয়েস্ট ইন্ডিজ, অস্ট্রেলিয়া ও দক্ষিণ আফ্রিকার মধ্যকার একটি ত্রিদেশীয় সিরিজ ছিল। সবগুলো খেলাই দিবারত্রি ছিল, এবারই প্রথমবার ক্যারিবীয় একটি সিরিজের সব ম্যাচ দিবারাত্রির ম্যাচ হিসেবে খেলা হয়েছে। অস্ট্রেলিয়া ফাইনালে ৫৮ রানে ওয়েস্ট ইন্ডিজ পরাজিত করে বিজয়ী হয়।   দলীয় সদস্য   জেসন হোল্ডার (অধিঃ)  সুলেইমান বেন  কার্লোস ব্রাদওয়েট  ড্যারেন ব্র্যাভো  জোনাথন কার্টার  জনসন চার্লস  আন্দ্রে ফ্লেচার  শ্যানন গ্যাব্রিয়েল  সুনীল নারাইন  অ্যাশলে নার্স  কিরণ পোলার্ড  দিনেশ রামদিন  মারলন স্যামুয়েলস  জেরোমি টেলর স্টিভ স্মিথ (অধিঃ)  ডেভিড ওয়ার্নার (সহঃ অধিঃ)  জর্জ বেইলি  স্কট বোল্যান্ড  নাথান কোল্টার-নাইল  জেমস ফকনার  অ্যারন ফিঞ্চ  জন হেস্টিংস  জোশ হজলউড  ট্রাভিস হেড  উসমান খাওয়াজা  নাথান লায়ন  মিচেল মার্শ  গ্লেন ম্যাক্সওয়েল  মিচেল স্টার্ক  ম্যাথু ওয়েড  অ্যাডাম জাম্পা এবি ডি ভিলিয়ার্স (অধিঃ)  কাইল এ্যাবট  হাশিম আমলা  ফারহান বেহার্ডিন  কুইন্টন ডি কক  জেপি ডুমিনি  ফাফ দু প্লেসিস  ডিন এলগার  ইমরান তাহির  মরনে মরকেল  ক্রিস মরিস  ওয়েন পার্নেল  এ্যারন ফাঙ্গিসো  কাগিসো রাবাদা  রাইলি রুশো  তাব্রাইজ শামসী  পয়েন্ট টেবিল   খেলা  ১ম ওডিআই  ২য় ওডিআই  ৩য় ওডিআই  ৪র্থ ওডিআই  ৫ম ওডিআই  ৬ষ্ঠ ওডিআই  ৭ম ওডিআই  ৮ম ওডিআই  ৯ম ওডিআই  ফাইনাল   তথ্যসূত্র    বহিঃসংযোগ   ক্রিকইনফোতে সিরিজের পাতা   বিষয়শ্রেণী:২০১৬-এ অস্ট্রেলীয় ক্রিকেট বিষয়শ্রেণী:২০১৬-এ দক্ষিণ আফ্রিকান ক্রিকেট বিষয়শ্রেণী:২০১৬-এ ওয়েস্ট ইন্ডিয়ান ক্রিকেট বিষয়শ্রেণী:২০১৬-এ আন্তর্জাতিক ক্রিকেট প্রতিযোগিতা বিষয়শ্রেণী:অস্ট্রেলিয়া ক্রিকেট দলের ওয়েস্ট ইন্ডিজ সফর বিষয়শ্রেণী:দক্ষিণ আফ্রিকা ক্রিকেট দলের ওয়েস্ট ইন্ডিজ সফর
বামন টেংরা (বৈজ্ঞানিক নাম: Batasio tengana) (ইংরেজি: Dwarf Catfish) হচ্ছে Bagridae পরিবারের Batasio গণের একটি স্বাদুপানির মাছ।  বর্ণনা  বিস্তৃতি এই প্রজাতির মাছ বাংলাদেশ, ভারত এবং নেপালে পাওয়া যায়।  বাংলাদেশে বর্তমান অবস্থা এবং সংরক্ষণ  আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:নেপালের মাছ
রক্তদহ বিল পর্যটন এলাকা ও পাখি পল্লী বাংলাদেশের নওগাঁ জেলার রাণীনগর উপজেলার ঐতিহ্যবাহী প্রাকৃতিক জলাশয় রক্তদহ বিলের পার্শ্ববর্তী হাতিরপুল এলাকায় গড়ে তোলা একটি পরিবেশবান্ধব পর্যটন কেন্দ্র। রক্তদহ বিল রাণীনগর উপজেলার একটি প্রাচীন জলাশয়, যা কৃষি, মাছ ধরা ও পাখির আবাসস্থল হিসেবে ব্যবহৃত হয়ে আসছে। স্থানীয় ইতিহাস ও সংস্কৃতির অংশ হিসেবে এটি গুরুত্বপূর্ণ, অনেকে মনে করেন, ব্রিটিশ আমলে এখানে কৃষক বিদ্রোহ সংঘটিত হয়েছিল বলে জানা যায়, যার ফলে "রক্তদহ" নামটির উৎপত্তিএবং সংবাদমাধ্যমে একে "উত্তরবঙ্গের রাতারগুল" হিসেবে উল্লেখ করা হয়।   পটভূমি ও ইতিহাস  thumb|right|300px|রক্তদহ বিল পর্যটন এলাকা ও পাখি পল্লী উদ্বোধনের মুহূর্তে অতিথিবৃন্দ, রাণীনগর, নওগাঁ। রক্তদহ বিল দীর্ঘদিন ধরে একটি প্রাকৃতিক জলাশয় হিসেবে পরিচিত। বিলটি জীববৈচিত্র্যে সমৃদ্ধ হলেও দীর্ঘদিন অবহেলিত ছিল। ২০২৫ সালের জানুয়ারিতে রাণীনগর উপজেলার উপজেলা নির্বাহী কর্মকর্তা মোহাইমেনা শারমীন জলাশয়টিকে পুনর্জীবিত করার উদ্যোগ গ্রহণ করেন। ২৮ জানুয়ারি ২০২৫ তারিখে নওগাঁ জেলা প্রশাসক মোহাম্মদ আব্দুল আউয়াল এই প্রকল্পটির আনুষ্ঠানিক উদ্বোধন করেন। অনুষ্ঠানে সাংস্কৃতিক পরিবেশনা, আলোচনা সভা ও বৃক্ষরোপণ কর্মসূচি অনুষ্ঠিত হয়।   কাঠামোগত সুবিধাদি  পর্যটন এলাকায় বিভিন্ন পরিবেশবান্ধব কাঠামো গড়ে তোলা হয়েছে। এর মধ্যে বৃক্ষছায়ায় হাঁটার পথ ও বিশ্রামস্থল, পাখিদের জন্য হাড়ি বাসা, রঙিন ফুলের সারি, মাছ ও পাখির শিল্পকর্ম ও ভাস্কর্য, ছবি তোলার উপযোগী স্থাপনা এবং মাছের জন্য অভয়াশ্রম উল্লেখযোগ্য। এসব উদ্যোগের পিছনে স্থানীয় পর্যটন ও প্রাকৃতিক সম্পদ সংরক্ষণ, পরিবেশগত সচেতনতা বৃদ্ধির মাধ্যমে শিক্ষামূলক বিনোদনের সুযোগ সৃষ্টি এবং পাখি, মাছ ও উদ্ভিদের আবাস রক্ষা উপযোগিতা কাজ করেছিলো।   প্রভাব  এ প্রকল্পটি পরিবেশবান্ধব পরিকল্পনায় নির্মিত হয়েছে। পর্যটকদের ভিড়ে কিছু পাখি বিতাড়িত হলেও, প্রশাসনের তত্ত্বাবধানে বাসস্থান রক্ষার ব্যবস্থা নেওয়া হয়েছে এবং বিশেষজ্ঞদের পরামর্শে হাড়ি বাসা ও জলজ উদ্ভিদের ব্যবহার পর্যালোচনা করা হচ্ছে। স্থানীয় বাসিন্দারা এখানে হস্তশিল্প বিক্রি, দোকান চালানো, পর্যটন গাইড সেবা ইত্যাদির মাধ্যমে নতুন আয়ের সুযোগ পেয়েছেন। শিক্ষার্থীরা প্রকৃতির সাথে সরাসরি পরিচিত হওয়ার সুযোগ পাচ্ছে। ঈদের ছুটিতে পাখিপল্লীতে দর্শনার্থীদের উপচে পড়া ভিড় লক্ষ্য করা গেছে, যা এই পর্যটন এলাকার জনপ্রিয়তা এবং স্থানীয় অর্থনীতিতে এর ইতিবাচক প্রভাব নির্দেশ করে।   পর্যটন উন্নয়ন  thumb|সম্প্রতি রক্তদহ বিল পর্যটন এলাকায় কচুরিপানা পরিষ্কার করে পানি ও নৌকা চলাচলে স্বাভাবিক অবস্থা ফিরিয়ে আনা হয়েছে। রাণীনগরের রক্তদহ বিল সংলগ্ন রতনডারা খালকে কেন্দ্র করে গড়ে ওঠা পাখি পল্লী পর্যটন এলাকায় উপজেলা নির্বাহী অফিসার মো. রাকিবুল হাসানের নেতৃত্বে প্রশাসনিক উদ্যোগে প্রাণ ফিরে এসেছে। তাঁর তত্ত্বাবধানে খালের কচুরিপানা পরিষ্কার করে পানি প্রবাহ স্বাভাবিক করা হয়েছে। পর্যটকদের সুবিধার্থে একটি ঝুলন্ত সেতু নির্মাণের পরিকল্পনাও গ্রহণ করা হয়েছে। এসব পদক্ষেপ স্থানীয় পর্যটন ও অর্থনীতিতে ইতিবাচক প্রভাব ফেলছে।   চিত্রশালা    আরও দেখুন   নওগাঁ জেলা    রাণীনগর উপজেলা   তথ্যসূত্র   বিষয়শ্রেণী:নওগাঁ জেলার দর্শনীয় স্থান বিষয়শ্রেণী:রাণীনগর উপজেলা বিষয়শ্রেণী:বাংলাদেশের পর্যটন কেন্দ্র বিষয়শ্রেণী:বাংলাদেশের জলাশয় বিষয়শ্রেণী:নওগাঁ জেলা বিষয়শ্রেণী:বাংলাদেশের বিল বিষয়শ্রেণী:বাংলাদেশের জলরাশি